Vitalij Margelov

Vitalij Vasiljevitsj Margelov (russisk: Виталий Васильевич Маргелов; født 1. desember 1941 i Molotov i RSFSR i Sovjetunionen; død 22. mars 2021 i Moskva) var en russisk politiker og medlem av etterretningsstjenesten KGB. Han var medlem av Statsdumaen.

Biografi
Han var sønn av general Vasilij Margelov, øverstkommanderende for de sovjetiske luftlandingsstyrker. Etter skolegang i 1958 i Taganrog studerte han juss ved Lomonossovuniversitetet i Moskva, og tok slutteksamen i 1963.

Etter studiet fikk han arbeid hos KGB. Han arbeidet for etteretningstjenesten fra 1965. I 1980-årene var han leder for 5. avdeling i KGBs første hovedforvaltning (Frankrike, Spania, Italia, Portugal, Benelux, Hellas, Jugoslavia, Albania, Romania). Etter det politiske omslaget agerte han som stedfortredende direktør for Utenlandsetterretningen for ledelsesanliggender fra 1997 til 2003.

Hans politiske karriere begynte i 2003. Han var medlem av Statsdumaen (fraksjonen «Forent Russland»). Han var stedfortredende formann av sikkerhetsutvalget og var samtidig medlem av kontrollutvalget for fødersjonesbudsjettet for forsvaret og statens sikkerhet. Hans militære tjenestegrad var fra 2001 generaloberst og fra 2003 generaloberst i reserven.

Han døde 22. mars 2021 i en alder av 79 år av covid-19.

Referanser

Eksterne lenker 
 Biografi  (russisk)

Russiske politikere
Russiske offiserer
Sovjetiske spioner
Personer fra Perm
Dødsfall relatert til covid-19 i Russland
Politikere ofre for covidpandemien